حضرت جعفر ؓ کے فضائل ومناقب کا پایہ نہایت بلند تھا،خود آنحضرت ﷺ ان سے فرمایا کرتے تھے کہ" جعفر ؓ!تم میری صورت وسیرت دونوں میں مجھ سے مشابہ ہو،آنحضرت ﷺ فرمایا کرتے تھے کہ مجھے سے پہلے جس قدر نبی گذرے ہیں ان کو صرف سات رفیق دیے گئے تھے ، لیکن میرے رفقائے خاص کی تعداد چودہ ہے ، ان میں سے ایک جعفر ؓ بھی ہیں ، حضرت ابوہریرہ ؓ فرماتے ہیں کہ" رسول اللہ ﷺ کے بعد جعفر ؓ سب سے افضل ہیں ، حضرت عبد اللہ بن عمر ؓ ان کے صاحبزادہ کو سلام کرتے تو کہتے ، السلام علیک یا ابن ذی الجناحین ، حضرت عبد اللہ بن جعفر ؓ فرماتے ہیں کہ بعض اوقات میں حضرت علی ؓ سے کچھ مانگتا تو وہ انکار کر دیتے ،لیکن جب اپنے والد جعفر ؓ کا واسطہ دیتا تو بغیر کچھ دیے نہ رہتے ۔
Entity: حضرت علی — Type: /person/religious_leader, /person/author, /person, /person/soldier